钦定古今图书集成/历象汇编/岁功典/第078卷 > 念奴娇〈重九登金石台〉 管鉴
## 钦定古今图书集成/历象汇编/岁功典/第078卷 > 念奴娇〈重九登金石台〉 管鉴

登高作赋，叹老来笔力，多非年少。古观重游秋色里，
冷却西风吹帽。千里江山，一时人物，迥出尘埃表。危
阑同凭，皎然玉树相照。　惆怅紫菊红萸，年年簪发，
应笑人空老。北关西江君赐远，难得一枝来到。莫话
升沈，且乘闲暇，赢得清尊倒。饮酣归暮，浩歌声振林
杪。